
VISPĀRĪGĀ VIENOŠANĀS (projekts)
par medicīnisko instrumentu un piederumu piegādi
(iepirkuma ID Nr. NMPD 2026/23 ERAF)
Rīgā							         	        Dokumenta datums ir pēdējā pievienotā droša
 elektroniskā paraksta un tā laika zīmoga datums
 
[bookmark: _Hlk163552137]Neatliekamās medicīniskās palīdzības dienests, turpmāk – Pasūtītājs, tā direktores Lienes Cipules personā, kura rīkojas saskaņā ar Ministru kabineta 2009.gada 15.decembra noteikumiem Nr.1480 „Neatliekamās medicīniskās palīdzības dienesta nolikums” un pamatojoties uz Veselības ministrijas 2022.gada 08.novembra rīkojumu Nr.13-04/613 “Par amata pilnvaru termiņa pagarināšanu Lienei Cipulei”, no vienas puses, un
uzņēmēji, kuri saskaņā ar atklāta konkursu „Medicīnisko instrumentu un piederumu piegāde” (ID Nr. NMPD 2026/23 ERAF), turpmāk - Konkurss, rezultātiem ir ieguvuši tiesības noslēgt vispārīgo vienošanos kā piegādātāji:
___________, turpmāk – Piegādātājs, tās amats Vārds, Uzvārds personā, kurš/-a rīkojas uz _______ pamata;
___________, turpmāk – Piegādātājs, tās amats Vārds, Uzvārds personā, kurš/-a rīkojas uz _______ pamata;
___________, turpmāk – Piegādātājs, tās amats Vārds, Uzvārds personā, kurš/-a rīkojas uz _______ pamata;
___________, turpmāk – Piegādātājs, tās amats Vārds, Uzvārds personā, kurš/-a rīkojas uz _______ pamata;
___________, turpmāk – Piegādātājs, tās amats Vārds, Uzvārds personā, kurš/-a rīkojas uz _______ pamata;
katra no pusēm, turpmāk - Puse, noslēdz sekojošu vispārīgo vienošanos, turpmāk – Vispārīgo vienošanās:

1. VISPĀRĪGĀS VIENOŠANĀS PRIEKŠMETS
0. Ar šīs Vispārīgās vienošanās parakstīšanu Piegādātājiem (Piegādātājs Nr.1, Piegādātājs Nr.2,  Piegādātājs Nr.3) (atbilstoši Vispārīgās vienošanās pielikumam), kuri attiecīgajā Konkursa pozīcijā piedāvāja viszemāko maksimālo cenu, tiek piešķirtas tiesības slēgt iepirkuma līgumus par medicīnisko instrumentu un piederumu, turpmāk – Prece, piegādi, turpmāk – Līgums, par Piegādātāja Konkursā piedāvāto cenu (Vispārīgās vienošanās pielikums).
0. Gadījumā, ja Piegādātājs Nr.1 atbilstoši Vispārīgās vienošanās pielikumam, nespēj piegādāt Preci, Pasūtītājam ir tiesības pasūtīt Preci no cita Piegādātāja (Piegādātājs Nr.2, vai Nr.3, atbilstoši Vispārīgās vienošanās pielikumam).
0. Puses, atbilstoši Piegādātāja Konkursa piedāvājumam un Līguma nosacījumiem vienojas par Preču piegādi un Preču cenām, kuras norādītas Vispārīgās vienošanās pielikumā un tās ir maksimāli pieļaujamās cenas, par kurām Piegādātājs apņemas piegādāt Preci visā Vispārīgās vienošanās darbības laikā.
0. Puses nevienojas par Preču piegādes apjomiem. Pasūtītājs Līguma izpildes laikā pasūta Preci atbilstoši savām vajadzībām. 

1. VISPĀRĪGĀS VIENOŠANĀS KOPĒJĀ SUMMA UN DARBĪBAS LAIKS
1.1. Vispārīgās vienošanās ietvaros, Pasūtītājs Preces iepērk par kopējo summu 210 000,00 EUR (divi simti desmit tūkstoši  euro, 00 centi) bez pievienotās vērtības nodokļa (turpmāk – PVN).
1.2. Vispārīgā vienošanās stājas spēkā no pēdējā pievienotā droša elektroniskā paraksta un tā laika zīmoga datuma un ir spēkā 30 (trīsdesmit) mēnešus vai līdz brīdim, kad Pasūtītāja maksājumi par saņemto Preci sasniedz Vispārīgās vienošanās 2.1.punktā noteikto summu bez PVN, atkarībā no tā, kurš no šiem nosacījumiem iestājas pirmais.
1.3. Ja 30 (trīsdesmit) mēnešu laikā Līguma kopējā līgumcena nav apgūta, Puses savstarpēji rakstveidā vienojoties var izskatīt iespēju pagarināt Līguma 2.2.punktā noteikto periodu līdz12 (divpadsmit) mēnešiem.
2.4. 	Preces apjoma un cenas izmaiņas:
2.4.1.		Pasūtītājam nav pienākuma izpirkt visu Vispārīgās vienošanās 2.1.punktā norādīto kopējo summu, Piegādātājs šajā sakarā nav tiesīgs celt jebkāda veida pretenzijas;
2.4.2.		Pasūtītājs Vispārīgās vienošanās izpildes laikā ir tiesīgs atteikties no attiecīgās Preces iegādes, Piegādātājs šajā sakarā nav tiesīgs celt jebkāda veida pretenzijas;
2.4.3.		Piegādātājs nodrošina Preces cenas nemainīgumu visā Vispārīgās vienošanās darbības laikā. izņemot gadījums, kas atrunāti šajā Vispārīgajā vienošanā (2.4.4.-2.4.8.apakšpunkts) vai, kad Piegādātājs Precei piešķir atlaidi; 
2.4.4.		Ja Vispārīgās vienošanās izpildes laikā inflācijas, tirgus apstākļu maiņas vai Preces ražotāja paaugstinātu izmaksu dēļ attiecīgās pozīcijas Preces cena 6 mēnešu periodā ir paaugstinājusies vairāk par 10%, Pasūtītājs var izskatīt attiecīgās pozīcijas Preces cenas paaugstināšanu līdz 30% no sākotnējās Preces cenas.
2.4.5.	Preces cenas pārskatīšana ir iespējama pie nosacījuma, ja no Vispārīgās vienošanās noslēgšanas dienas ir pagājuši vismaz 6 mēneši un Preces cena ir paaugstinājusies vismaz par 10% no sākotnējās Preces vērtības.
2.4.6.	Lai ierosinātu Preces cenas pārskatīšanu, Piegādātājs iesniedz Pasūtītājam pamatojumu un pierādījumus, kas apliecina objektīvu apstākļu esību Preces cenas paaugstināšanai. Piedāvāto paaugstināto Preces cenu Piegādātājam ir jāspēj nodrošināt vismaz 6 mēnešus.
2.4.7.	Ja Pasūtītājs, izvērtējot saņemto Piegādātāja ierosinājumu Preces cenas palielināšanai, konstatē, ka cenas pieaugums nav objektīvi pamatots, tad Pasūtītājs atsaka Piegādātājam grozīt (palielināt) Preces cenu un attiecīgi Vispārīgā vienošanās tiek turpināta ar līdzšinējiem nosacījumiem vai arī izbeigts piegādes līgums attiecīgā iepirkuma priekšmeta pozīcijā.
2.4.8.	Vispārīgās vienošanās ietvaros Preces cena var tikt paaugstināta ne biežāk kā vienu reizi 6 mēnešos, taču jebkurā gadījumā kopējā Preces cenas kopējais paaugstinājums Vispārīgās vienošanās darbības termiņā nevar pārsniegt 50% no sākotnējās Preces cenas.
2.4.9.	Ja attiecībā uz kādu no Vispārīgās vienošanās pozīciju, neviens no Piegādātājiem nespēj nodrošināt attiecīgās Preces piegādi par Vispārīgās vienošanās noslēgšanas brīdī noteikto cenu, ko pozīcijas Piegādātāji pamato ar objektīviem un no to gribas neatkarīgiem apstākļiem, tādā gadījumā Pasūtītājs starp attiecīgās pozīcijas Piegādātājiem ir tiesīgs rīkot cenu aptauju, turpmāk – Cenu aptauja, uzaicinot tos konkrētajā pozīcijā iesniegt jaunu cenu piedāvājumu, tādējādi nosakot Piegādātāju secību (Piegādātājs Nr.1, Piegādātājs Nr.2 un  Piegādātājs Nr.3). 
2.4.10.	Pasūtītājs ir tiesīgs Vispārīgās Vienošanās izpildes laikā iegādāties Preces, kas nav minētas Tehniskajā specifikācijā, tādā gadījumā, Pasūtītājs rīko Cenu aptauju starp visiem Vispārīgās vienošanās Piegādātājiem. Šajā punktā minēto Preču iegādes apjoms nevar pārsniegt 10% no Vispārīgās vienošanās summas. Cenu aptauju Pasūtītājs rīko izsūtot uzaicinājumu iesniegt piedāvājumu Piegādātājiem, norādot iepirkuma priekšmeta tehnisko specifikāciju, piedāvājuma iesniegšanas termiņu un piedāvājuma izvēles kritēriju. 
2.4.11. Cenu piedāvājums jāsagatavo elektroniski, atbilstoši uzaicinājumā iesniegt piedāvājumu paredzētajai formai Excel formātā un tas tiek parakstīts ar drošu elektronisko parakstu, kā arī piedāvājuma dokuments tiek šifrēts ar Piegādātāja izveidotu paroli, ko Piegādātājs sākotnēji neatklāj. Piegādātājs nodrošina, ka piedāvājumu paraksta Piegādātāja juridiski pilnvarots pārstāvis, citādi tiks uzskatīts, ka Piegādātājs Cenu piedāvājumu nav iesniedzis.
2.4.12. Cenu piedāvājums tiek nosūtīts uz uzaicinājumā iesniegt piedāvājumu paredzēto Pasūtītāja elektroniskā pasta adresi. Ne vēlāk kā 1 (vienas) stundas laikā pēc uzaicinājumā iesniegt piedāvājumu noteiktā termiņa, Piegādātājs nosūta uz Pasūtītāja elektroniskā pasta adresi paroli, lai Pasūtītājs varētu piekļūt Piegādātāja piedāvājumam.
2.4.13. Pēc Cenas aptaujas piedāvājumu iesniegšanas termiņa notecējuma un no Piegādātāju paroļu saņemšanas, Pasūtītājs atver piedāvājumus un sagatavo Cenu aptaujas rezultātu apkopojumu, kas var tikt noformēts kā Vispārīgās vienošanās 2.pielikums un kuru nosūta Piegādātājiem atbilstoši uzaicinājumā iesniegt piedāvājumu paredzētajam.
2.4.14. Pasūtītājs Vispārīgās vienošanās 2.4.9.punkta izpildei nepieciešamības gadījumā var piemērot platformas www.iepirkumi.lv piedāvātās cenu aptaujas veikšanas funkcijas.
2.4.14.	Par Preces cenas izmaiņām Puses slēdz rakstveida vienošanos.

3. IEPIRKUMA LĪGUMA NOSLĒGŠANA UN IZPILDE
0. Līgumu Pasūtītājs slēdz ar Piegādātājiem, kuri norādīti šīs Vispārīgās vienošanās pielikumā nepārsniedzot Vispārīgās vienošanās pielikumā norādītās maksimālās cenas par Preces 1 (vienu) vienību. 
0. Slēdzot Līgumus, Piegādātājs vienojas ar Pasūtītāju par Preču piegādēm, nosakot veidu, kādā Pasūtītājs pasūtīs Preces un termiņu, kādā Piegādātājs piegādās Pasūtītājam Preces.
0. Pasūtītājs Preces pasūta elektroniski, turpmāk - Pasūtījums, kurā Pasūtītājs norāda piegādājamās Preces veidu, daudzumu un citu nepieciešamo informāciju. 
0. Ja Piegādātājam objektīvu apstākļu dēļ noliktavā nav Pasūtītāja pasūtītās Preces, Piegādātājam ir tiesības piegādāt analogu Preci nepārsniedzot Vispārīgās vienošanās pielikumā norādīto maksimālo cenu par vienu vienību, saskaņojot ar Pasūtītāju analogas Preces piegādi.
0. Ja Piegādātājs nespēj piegādāt Preces noteiktajā termiņā no Pasūtījuma saņemšanas brīža, tad par to 24 h laikā nosūta Pasūtītājam rakstisku paziņojumu saskaņā ar Līguma nosacījumiem. Paziņojumā Piegādātājs sniedz informāciju, kādas pasūtītās Preces nespēj piegādāt, norādot konkrētās Preces nosaukumu, daudzumu un cenu.
0. Ja Piegādātājs, ar kuru tika noslēgts Līgums, nespēj piegādāt kādu Preci saskaņā ar Tehniskā piedāvājuma un līguma noteikumiem vai saskaņā ar Vispārīgās vienošanās 2.4.5.punktu, Preces cena ir paaugstinājusies, Pasūtītājam ir tiesības pārskatīt saimnieciski visizdevīgāko piedāvājumu un pasūtīt Preces no Piegādātāja Nr.2 (vai attiecīgi – no Piegādātāja Nr.3), ņemot vērā Vispārīgās vienošanā noteikto Preces cenu. Tiklīdz Piegādātājs iepriekš atteikto Preci atkal spēj piegādāt, Piegādātājs par to informē Pasūtītāju.
0. Ja Piegādātājs nevar nodrošināt Pasūtītāja pieprasītās Preces piegādi, tam nav tiesību celt pretenzijas pret Pasūtītāju un citu Piegādātāju, kurš ir piedāvājis nākamo saimnieciski izdevīgāko piedāvājumu pasūtījuma veikšanas brīdī un no kura tiks pasūtīta Prece.

4. PUŠU SAISTĪBAS UN ATBILDĪBA
0. Pasūtītāja saistības un atbildība:
0. Pasūtītājs nodrošina objektīvu un taisnīgu procedūru Līguma noslēgšanai, saskaņā ar Publisko iepirkumu likuma un Vispārīgās vienošanās noteikumiem.
0. Pasūtītājs Vispārīgās vienošanās darbības laikā ievēro Vispārīgās vienošanās 3.punktā noteikto Līgumu noslēgšanas kārtību.
0. Piegādātāja saistības un atbildība:
1. Piegādātājs apņemas veikt Preču piegādi Pasūtītājam saskaņā ar Vispārīgās vienošanās un iepirkuma līguma noteikumiem;
1. ja Piegādātājs objektīvu apsvērumu dēļ nevar piegādāt Preci, Piegādātājs par to informē Pasūtītāju savlaicīgi, vai gadījumā, ja pasūtījums jau ir ticis saņemts – Vienošanās 3.5.punktā noteiktajā kārtībā; 
1. Piegādātājs atbild par Preču atbilstību Latvijas Republikas un Eiropas Savienības normatīvo aktu prasībām;
1. Piegādātājs Vienošanās darbības laikā ievēro Vispārīgās vienošanās 3.punktā noteikto Līgumu noslēgšanas kārtību.

5. VISPĀRĪGĀS VIENOŠANĀS NOTEIKUMU GROZĪŠANA, TĀS DARBĪBAS PĀRTRAUKŠANA
5.1. Šo Vispārīgo vienošanos var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem.
5.2. Vispārīgās vienošanās grozījumi ir spēkā tikai tad, ja tie izdarīti rakstveidā un tos parakstījušas abas Puses.
5.3. Pasūtītājam ir tiesības veikt Vispārīgās vienošanās grozījumus saskaņā ar PIL 61.pantu, nemainot Vispārīgās vienošanās vispārējo raksturu, veidu un mērķi un, ja grozījumi atbilst vienam no šādiem gadījumiem:
5.3.1. grozījumi ir nebūtiski, 
5.3.2. grozījumi ir būtiski un tiek izdarīti PIL 61.panta trešajā daļā minētajos gadījumos, 
5.3.3. grozījumi tiek izdarīti PIL 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
5.3.4. ja Vispārīgās vienošanās darbības laikā Pasūtītājam ir nepieciešams iegādāties papildu Preci, Pasūtītājs ir tiesīgs veikt grozījumus Līgumā palielinot iegādājamo Preču skaitu un palielinot Līguma summu līdz 50% no Līguma summas.
5.4. Pasūtītājs Vispārīgās vienošanās izpildes laikā saskaņā ar PIL var pieļaut grozījumu veikšanu šādos gadījumos:
5.4.1. Vispārīgās vienošanās izpildes laikā atklājas, ka nepieciešamas tādas preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai;
5.4.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju.
5.5. Puses var izbeigt Vispārīgo vienošanos pirms termiņa beigām, Pusēm savstarpēji rakstveidā vienojoties.
5.6. [bookmark: _Ref367863386]Pasūtītājam ir tiesības vienpusēji izbeigt Vispārīgo vienošanos bez Piegādātāja piekrišanas, ja:
5.6.1. Piegādātājs Vispārīgās vienošanās noteiktajā termiņā nav noslēdzis piegādes līgumu;
5.6.2. [bookmark: _Hlk49428612]Pasūtītājs vienpusēji ir izbeidzis ar Piegādātāju noslēgto piegādes līgumu, jo Piegādātājs  2 (divas) reizes nav ievērojis piegādes līgumā noteikto Preces piegādes termiņu, par ko ir nosūtītas 2 (divas) pretenzijas; 
5.6.3. Pasūtītājs vienpusēji ir izbeidzis ar Piegādātāju noslēgto piegādes līgumu, jo Piegādātājs 2 (divas) reizes ir piegādājis nekvalitatīvu vai piegādes līguma noteikumiem neatbilstošu Preci, par ko Pasūtītājs sagatavojis un nosūtījis Piegādātājam 2 (divas) pretenzijas;
5.6.4. [bookmark: _Hlk15245606]Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
5.6.5. Piegādātājam konstatētas konkurenci ierobežojušas priekšrocības iepirkuma procedūrā, un tās, kā arī ar to saistīta juridiskā persona ir bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu.
5.6.6. Piegādātājs Pasūtītājam nodarījis zaudējumus;
5.6.7. iestājas apstākļi, kas liedz vai liegs Piegādātājam turpināt Vispārīgās vienošanās izpildi saskaņā ar Vispārīgās vienošanās noteikumiem vai kas negatīvi ietekmē Pasūtītāja tiesības, kas izriet no Vispārīgās vienošanās;
5.6.8. Vispārīgo vienošanos nav iespējams izpildīt tādēļ, ka Vispārīgās vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
5.6.9. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
5.6.10. nepārvaramas varas iestāšanās gadījumā.
5.7. Piegādātājam ir tiesības vienpusēji izbeigt Vispārīgo vienošanos bez Pasūtītāja piekrišanas, ja:
5.7.1. Pasūtītājs piegādes līgumā noteiktajā termiņā un atbilstoši piegādes līguma noteikumiem nav veicis noteiktos maksājumus un maksājuma kavējums ir pārsniedzis 30 (trīsdesmit) kalendārās dienas;
5.7.2. nepārvaramas varas iestāšanās gadījumā.
5.8. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Vispārīgo vienošanos, informējot Piegādātāju rakstiski vismaz 2 (divas) nedēļas iepriekš.
5.9. [bookmark: _Hlk15245913]Izbeidzot Vispārīgo vienošanos 5.6.1. – 5.6.6.apakšpunktā noteiktajos gadījumos, Pasūtītājam ir tiesības aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
5.10. Izbeidzot Vispārīgo vienošanos 5.6.7. – 5.6.10. un 5.7.2.apakšpunktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Vispārīgās vienošanās izbeigšanu pirms termiņa.
5.11. Gadījumā, kad Pasūtītājam tiek samazināts vai atsaukts paredzētais finansējums, vai citu objektīvi pamatotu iemeslu dēļ, Pasūtītājs var vienpusēji apturēt Vispārīgās vienošanās un/vai piegādes līguma darbību uz laiku, kas nepieciešams konkrēto risku izvērtēšanai, novēršanai vai samazināšanai, vai attiecīgi lēmuma pieņemšanai par Vispārīgās vienošanās darbības izbeigšanu pirms termiņa.
5.12. Vispārīgās vienošanās noteiktajos gadījumos Vispārīgā vienošanās uzskatāma par izbeigtu septītajā dienā pēc Pušu paziņojuma par Vispārīgās vienošanās izbeigšanu (ierakstītas vēstules) nodošanas pastā dienas vai  otrajā dienā, ja paziņojums parakstīts ar drošu elektronisko parakstu.
5.13. Pirms termiņa izbeidzot Vispārīgo vienošanos, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši piegādes līguma nosacījumiem) ne vēlāk kā līdz Vispārīgās vienošanās izbeigšanas dienai.
5.14. Izbeidzot Vispārīgo vienošanos 5.9.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 2 000,00 EUR (divi tūkstoši euro, 00 centi) apmērā. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam. 
5.15. Ja Piegādātājs vienpusēji izbeidz Vispārīgo vienošanos, izņemot Vispārīgās vienošanās 5.7.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 2 000,00 EUR (divi tūkstoši euro, 00 centi) apmērā. Piegādātājs līgumsodu samaksā 10 (desmit) darba dienu laikā no Pasūtītāja rēķina nosūtīšanas dienas Piegādātājam.
5.16. Līgumsoda samaksa neatbrīvo Puses no saistību izpildes. 

6. STRĪDU RISINĀŠANAS KĀRTĪBA
6.1. [bookmark: _Hlk162356065]Visus strīdus un domstarpības, kas rodas Līguma izpildes laikā, Puses cenšas atrisināt savstarpēji vienojoties, bet ja vienošanās nav panākta, Latvijas Republikā spēkā esošajos normatīvajos aktos noteiktajā kārtībā – tiesā.
6.2. Par Līguma saistību neizpildi Puses ir atbildīgas atbilstoši Latvijas Republikā spēkā esošajiem normatīvajiem aktiem.
6.3. Pirms vēršanās vispārējās jurisdikcijas tiesā ārpustiesas strīda risināšanai, izvērtēšanai un viedokļa sniegšanai Puses var piesaistīt attiecīgās jomas neatkarīgus ekspertus. Eksperta pakalpojumus apmaksā Puse, kura pieaicina ekspertus, savukārt pēc strīda izšķiršanas izdevumus par eksperta pakalpojumiem apmaksā vainīgā Puse.

7. NEPĀRVARAMA VARA
7.1. Puses tiek atbrīvotas no atbildības par Vispārīgās vienošanās pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Vispārīgās vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
7.2. Pusei, kas atsaucas uz nepārvaramas varas apstākļiem, nekavējoties par šādiem apstākļiem rakstveidā jāziņo otrai Pusei, pēc otras Puses pieprasījuma šādam ziņojumam pievienojot izziņu, kuru izsniegusi kompetenta institūcija, kas satur minēto ārkārtējo apstākļu apstiprinājumu un to raksturojumu.
7.3. Pēc nepārvaramas varas apstākļu izbeigšanās šīs Vispārīgās vienošanās saistības tiek turpinātas, šo apstākļu pastāvēšanas termiņu neieskaitot Vispārīgās vienošanās darbības termiņā, un, attiecīgi pagarinot šīs Vispārīgās vienošanās termiņu par laika periodu, kurā pastāvēja nepārvaramas varas apstākļi.

8. DATU AIZSARDZĪBA UN KONFIDENCIALITĀTE
8.1. Vispārīgās vienošanās izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
8.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Vispārīgās vienošanās izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Vispārīgās vienošanās darbības laikā spēkā esošajiem tiesību aktiem personas datu aizsardzības jomā. 
8.3. Pēc Pasūtītāja pieprasījuma Piegādātājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Vispārīgās vienošanās noteiktos pienākumus.
8.4. Pusēm ir pienākums ievērot tiesību aktu prasības personas datu aizsardzības jomā.
8.5. Piegādātājs apņemas informēt savus darbiniekus, kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Vispārīgās vienošanās un Iepirkuma līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt www.nmpd.gov.lv 
8.6. Puses apņemas Vispārīgās vienošanās darbības laikā, kā arī pēc tās izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Piegādātāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
8.7. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Preces piegādes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Vispārīgās vienošanās un Iepirkuma līgumā paredzētās saistības.
8.8. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
8.9. Piegādātājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Piegādātājs piesaistījis Preces piegādes nodrošināšanai.
8.10. Puse atlīdzina jebkuras izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Vispārīgās vienošanās attiecībā uz konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību. 
8.11. Šajā nodaļā minētie noteikumi ir attiecināmi arī Konkursa piegādes līguma izpildē.
9. CITI NOTEIKUMI
9.1. Visa Pušu rakstveida sarakste uzskatāma par saņemtu septītajā dienā pēc vēstules nodošanas pastā dienas vai attiecīgajā darba dienā, ja tā nosūtīta uz Pušu norādītajām elektroniskā pasta adresēm darba dienās no plkst.08:30 līdz plkst.17:00.
9.2. Puses paziņo viena otrai par Pušu kontaktpersonas maiņu, juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju 5 (piecu) darba dienu laikā no dienas, no attiecīgu apstākļu iestāšanās, nosūtot pa pastu ierakstītu vēstuli, kas kļūst par Vispārīgās vienošanās neatņemamu sastāvdaļu.
9.3. Vispārīgā vienošanās satur Pušu pilnīgu vienošanos, Puses ir iepazinušās ar tās saturu un piekrīt visiem tās noteikumiem, un to apliecina, parakstot Vispārīgo vienošanos.
9.4. Kontaktpersonas šīs Vispārīgās vienošanās darbības laikā ir norādītas piegādes līgumā.
9.5. Vispārīgās vienošanās pielikums ir Vispārīgās vienošanās neatņemamas sastāvdaļa.
9.6. Ja kāds no Vispārīgās vienošanās noteikumiem zaudē juridisku spēku, tas nerada pārējo noteikumu spēkā neesamību. 
9.7. [bookmark: _Ref474492127]Pusēm nav tiesību nodot savas ar Vispārīgo vienošanos uzņemtās saistības trešajai personai bez otras Puses rakstiskas piekrišanas.
9.8. Vispārīgā vienošanās ar ir sagatavota latviešu valodā ar 1 (vienu) pielikumu “Vispārīgās vienošanās dalībnieki”.
9.9. Vispārīgā vienošanās ir Pušu pārstāvju parakstīts ar drošu elektronisko parakstu, kas satur laika zīmogu. Vispārīgās vienošanās un tā pielikuma parakstīšanas datums ir pēdējā pievienotā droša elektroniskā paraksta un tā laika zīmoga datums.

10. PUŠU REKVIZĪTI UN PARAKSTI
	Pasūtītājs:
	
	Piegādātājs:
	

	Neatliekamās medicīniskās
palīdzības dienests
	________________

	Reģ. Nr.: 90009029104
Adrese: Laktas iela 8, 
Rīga, LV-1013
Valsts kase, 
Kods: TRELLV22
Konta Nr.: LV86TREL2290649007000
E-pasts: nmpd@nmpd.gov.lv
Tālr. Nr.: +371 67337000
	Reģ. Nr.: 
Adrese: 
LV-
Banka: 
Kods: 
Konta Nr.: 
E-pasts: 
Tālr. Nr.: 

	Piegādātājs:
	
	Piegādātājs:

	Reģ. Nr.: 

Banka: 
Kods: 
Konta Nr.: 
E-pasts: 
Tālr. Nr.: 

	Amats      (paraksts*)             V.Uzvārds
	Amats      (paraksts*)             V.Uzvārds

	
	
	
	
	
	


pielikums 
Vispārīgai vienošanai par medicīnisko instrumentu
 un piederumu piegādi (NMPD 2026/23 ERAF)

VISPĀRĪGĀS VIENOŠANĀS DALĪBNIEKI










DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*
